IRPC วิ่งฉิว 6% นิวไฮรอบกว่า 1 ปี สวนโบรกฯแนะ “ขาย” เหตุตลาดเคมีภัณฑ์หดตัว
IRPC วิ่งฉิว 6% นิวไฮรอบกว่า 1 ปี สวนโบรกฯแนะ "ขาย" เหตุตลาดเคมีภัณฑ์หดตัว โดย ณ เวลา 16.02 น. ราคาอยู่ที่ 4.06 บาท บวก 0.22 บาท หรือ 5.73% สูงสุดที่ 4.30 บาท ต่ำสุดที่ 3.92 บาท ด้วยมูลค่าซื้อขาย 5.66 พันล้านบาท
6 ม.ค. 2564

ผู้สื่อข่าวรายงานว่า ราคาหุ้นบริษัท ไออาร์พีซี จำกัด (มหาชน) หรือ IRPC ล่าสุด ณ เวลา 16.02 น. อยู่ที่ 4.06 บาท บวก 0.22 บาท หรือ 5.73% สูงสุดที่ 4.30 บาท ต่ำสุดที่ 3.92 บาท ด้วยมูลค่าซื้อขาย 5.66 พันล้านบาท

ทั้งนี้ ราคาหุ้นปรับตัวเพิ่มเพิ่มขึ้นทำจุดสูงสุดในรอบ 1 ปี 4 เดือน นับตั้งแต่ราคาหุ้นอยู่ที่ระดับ 4.08 บาท เมื่อวันที่ 17 ก.ย.62
ด้าน บล.ทิสโก้ แนะนำ “ขาย” IRPC ราคาเป้าหมาย 3.20 บาท/หุ้น โดยปรับคำแนะนำจาก ถือ เป็น ขาย และเลือก PTTGC แทนสำหรับการลงทุนในกลุ่มผลิตภัณฑ์เคมี (มีความยืดหยุ่น และมีผลตอบแทนมากกว่าจากต้นทุนตั้งต้นที่สูงกว่า และทำให้ราคาผลิตภัณฑ์เพิ่มขึ้นตาม) และ TOP สำหรับการลงทุนในกลุ่มธุรกิจโรงกลั่น เชื่อว่า IRPC มีความเปราะบางสูงจากการปรับตัวลงของตลาดเคมีภัณฑ์ และต้นทุนที่สูงขึ้น สามารถดูบทวิเคราะห์ธุรกิจพลังงานฉบับเต็มได้ที่  Thai Energy: Mean reversion
ในส่วนของสัดส่วนของกำไรจาก PP (หรือกว่า 30% ของกำลังการผลิตกลุ่มเคมีภัณฑ์) มีแนวโน้มจะลดลง เนื่องจากจะมีการเพิ่มกำลังการผลิตใหม่ในช่วงต้นปี 2564 ในขณะเดียวกันคาดว่าสถานการณ์ราคาน้ำมันดิบที่สูงจะยังคงดำเนินต่อไปในช่วงครึ่งปีแรก 2564 คาดกำไรขั้นต้นเฉลี่ยของ PP ในปี 2564 mid-cycle ที่ 601 USD/ตัน เทียบกับ ราคาปัจจุบันที่ 805 USD/ตัน และ 2564 เฉลี่ยที่ 613 USD/ตัน ในส่วนของกำไรขั้นต้นของ ABS และ BD ซึ่งถือเป็น 10% ของกำลังการผลิตทั้งหมด คาดว่าจะลดลงทั้งคู่หากโรงกลั่นบิวทาไดอีนในประเทศเกาหลีกลับมาดำเนินการผลิตอีกครั้งหลังจากเหตุเพลิงไหม้ (คาดการณ์จะกลับมาดำเนินการช่วงปลายเดือนม.ค. 2564)  กลุ่มเคมีภัณฑ์มีสัดส่วนกว่า 49% ของกำไรขั้นต้นจากการผลิตของกลุ่มใน 2564 (หรือ 64% สำหรับงวด 9 เดือน 2563)
ทั้งนี้ ได้รวมการฟื้นตัวของกลุ่มโรงกลั่นในการคำนวณมูลค่าของ IRPC แล้ว โดยตั้งสมมติฐานการเติบโตของ GRM ขยายตัว จาก USD2.8/บาร์เรล ในปี 2563 เป็น USD 4.0/บาร์เรล ในปี 2564 คาดธุรกิจโรงกลั่นจะคิดเป็นสัดส่วน 36% ของ GIM ทั้งหมดใน 2564 ประมาณการต่ำกว่าที่ตลาดคาดอยู่ราว 18% และได้ปรับอัตรากำไรของกลุ่มเคมีให้เป็นไปตามราคาตลาด ทำให้เราปรับประมาณการปี 2563 ขึ้น 8%
อย่างไรก็ดี IRPC ปรับตัวดีกว่ากลุ่มโรงกลั่นในไทยกว่า 28-36% และดีกว่าดัชนี SET ราว 60% จากช่วง พ.ย. 2563 IRPC ขณะนี้ซื้อขายอยู่ที่ 2564 P/B of 1.0x, และ15% premium จากการประเมินมูลค่าสิ้นปี 2563 ประเมินมูลค่าที่เหมาะสม 3.20 บาท (จาก 2.10 บาท) มาจาก 2021F P/B 0.9x ซึ่งตรงกับการประเมิน P/B สิ้นปี 2563 และ 1SD ต่ำกว่าค่าเฉลี่ยในอดีต และเราได้นำ NPV หนึ่งปีออกจากการคำนวณมูลค่าของเรา ปัจจัยเสี่ยงเชิงบวก : spread ระหว่างเคมีภัณฑ์ และ refining ที่สูงกว่าคาด และการใช้กำลังการผลิตที่สูงกว่าคาด